1939. aastal tegi Vabariigi Valitsus oma 5 aasta tegevusest kokkuvõtteid, mis avaldati ka ajakirjanduses. Neile andsid piduliku värvingu kaks tähtsat sündmust - uue põhiseaduse jõustumine 1. jaanuaril 1938 ning 1938. aastal tähistatud Eesti Vabariigi 20. aastapäev. Seetõttu toodi esile olulisemad saavutused Eesti majanduse ja kultuuri ülesehitamisel. Konstateeriti, et juhtimises valitses kindel ja rahulik toonus, rahvamajandus arenes pikema  aja peale koostatud kava kohaselt ning jätkus oskust ära kasutada maailma soodsat konjunktuuri enda kasuks.